**ԱՄՓՈՓԱԹԵՐԹ**

**«ՀՀ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՄԱՐՏԻ 22-Ի N 332-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԵՐԵՎԱՆԻ ՔԱՂԱՔԱՊԵՏԻՆ ՊԱՅՄԱՆԱԳՐԵՐՈՒՄ ԼՐԱՑՈՒՄՆԵՐ ԿԱՏԱՐԵԼՈՒՆ ԼԻԱԶՈՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1․ ՀՀ էկոնոմիկայի նախարարություն** | **13․04․2022թ․** |
| **№ 01/4802-2022** |
| Ի պատասխան Ձեր ս․ թ․ մարտի 16-ի թիվ ԳՍ/21.1/5847-2022 գրության՝ ուսումնասիրելով Հայաստանի Հանրապետության կառավարության 2018 թվականի մարտի 22-ի N 332-Ն որոշման մեջ լրացումներ կատարելու մասին» Կառավարության որոշման նախագիծը, հայտնում ենք, որ Էկոնոմիկայի նախարարությունն առարկություններ չունի։ | Ընդունվել է ի գիտություն։ |
| **2. ՀՀ ֆինանսների նախարարություն** | **26.03.2022թ․** |
| **№ 01/11-1/4986-2022** |
| ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2018 թվականի մարտի 22-ի N 332-Ն որոշման մեջ լրացումներ կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի։ | Ընդունվել է ի գիտություն։ |
| **3. ՀՀ քաղաքաշինության կոմիտե** | **21.03.2022թ.** |
| **№ 01/11.3/2625-2022** |
| «Հայաստանի Հանրապետության կառավարության 2018 թվականի մարտի 22-ի N 332-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ հայտնում եմ, որ ՀՀ քաղաքաշինության կոմիտեն իր գործառույթների մասով առաջարկություններ և դիտողություններ չունի: | Ընդունվել է ի գիտություն։ |
| **4․ ՀՀ պետական գույքի կառավարման կոմիտե** | **23․03․2022թ․** |
| **№ 01/11.6/1928-2022** |
| Նախագծի 2-րդ կետում նշված է. «2. Լիազորել Երևանի քաղաքապետին «Վան Քոնսթրաքշն», «Բայազետ Քոնսթրաքշն», «Ուրմիա Քոնսթրաքշն», «Տրապիզոն Քոնսթրաքշն» սահմանափակ պատասխանատվությամբ ընկերությունների հետ 2018 թվականի մարտի 19-ին կնքված պայմանագրերում կատարել սույն որոշումից բխող լրացումներ», սակայն Նախագծին կցված նյութերում առկա չէ «Ուրմիա Քոնսթրաքշն» ՍՊ ընկերության հետ 2018 թվականի մարտի 19-ին կնքված պայմանագիրը։ | Պայմանագիրը կցվում է։ |
| **5. ՀՀ Արդարադատության նախարարություն** | **10.05.2022թ.** |
| **N //20161-2022** |
| «Հայաստանի Հանրապետության կառավարության 2018 թվականի մարտի 22-ի թիվ 332-Ն որոշման մեջ լրացումներ կատարելու և Երևանի քաղաքապետին պայմանագրերում լրացումներ կատարելուն լիազորելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով նախատեսվում է ՀՀ կառավարության 2018 թվականի մարտի 22-ի թիվ 332-Ն որոշմամբ՝ որպես հանրության համար գերակա շահ ճանաչված տարածքների ձեռքբերող նախատեսել նաև «Ջի Էմ Դեվելոփեր» սահմանափակ պատասխանատվությամբ ընկերությանը:  Ի հիմնավորումն հիշյալ կարգավորման նշվում է, որ 2019 թվականի սեպտեմբերի 30-ին «Ջի Էմ Դեվելոփեր», «Ուրմիա Քոնսթրաքշն», «Տրապիզոն Քոնսթրաքշն» սահմանափակ պատասխանատվությամբ ընկերությունների և ՀՀ կառավարության՝ ի դեմս ՀՀ էկոնոմիկայի նախարարության միջև կնքվել է բաժնեմասերի առուվաճառքի պայմանագրեր։ Ըստ «Ջի Էմ Դեվելոփեր» ՍՊԸ-ի հետ կնքված պայմանագրի 2.4.2. կետի՝ Կառավարությունը հավաստիացրել է, որ կաջակցի տարածքում կողմ 2-ի (Ջի Էմ Դեվելոփերի) կողմից քաղաքաշինական ծրագիր և կառուցապատման աշխատանքներ իրականացնելու համար թույլտվությունների տրամադրմանն իրավասու մարմինների կողմից՝ համաձայն հաստատված ճարտարապետանախագծային առաջադրանքի և մշակված գլխավոր հատակագծի։  «Հանրության գերակա շահերի ապահովման նպատակով սեփականության օտարման մասին» ՀՀ օրենքի 7-րդ հոդվածի 3–րդ մասի համաձայն՝ եթե ձեռքբերողը պետությունը չէ, ապա հանրության գերակա շահ ճանաչելու մասին կառավարության որոշմանը կցվում է համապատասխան ոլորտի պետական կառավարման մարմնի և ձեռքբերողի միջև կնքված պայմանագիրը, որով սահմանվում են սեփականության օտարման գործընթացի ընթացքում պետության և ձեռքբերողի իրավունքները, պարտականություններն ու պատասխանատվությունը:  Այդ պայմանագիրն ուժի մեջ է մտնում հանրության գերակա շահ ճանաչելու մասին կառավարության որոշումն ուժի մեջ մտնելու պահից:  Հաշվի առնելով այն հանգամանքը, որ հանրության գերակա շահ ճանաչելու մասին կառավարության որոշումից բացի, անհրաժեշտ է պայմանագիր՝ կնքված գերակա շահ ճանաչված գույքը ձեռքբերողի և լիազոր մարմնի միջև՝ հայտնում ենք, որ անհրաժեշտ է Նախագիծը վերանայել՝ նախատեսելով «Ջի Էմ Դեվելոփեր» ՍՊԸ-ի հետ համապատասխան տարածքների մասով օտարման պայմանագրի կնքման վերաբերյալ կարգավորումներ:  Բացի այդ, հարկ է նկատի ունենալ, որ Նախագծի 2-րդ կետով Երևանի քաղաքապետին լիազորություն է վերապահվում «Վան Քոնսթրաքշն», «Բայազետ Քոնսթրաքշն», «Ուրմիա Քոնսթրաքշն», «Տրապիզոն Քոնսթրաքշն» սահմանափակ պատասխանատվությամբ ընկերությունների հետ 2018 թվականի մարտի 19-ին կնքված պայմանագրերում կատարել սույն որոշումից բխող լրացումներ։  Մինչդեռ, Նախագծում բացակայում են կարգավորումներ «Ջի Էմ Դեվելոփեր» ՍՊԸ-ի հետ կնքվող պայմանագրի վերաբերյալ:  Այս առումով անհրաժեշտ է նկատի ունենալ նաև ՀՀ կառավարության 2018 թվականի մարտի 22-ի թիվ 332-Ն որոշման 2-րդ կետի 3-րդ ենթակետի կարգավորումն առ այն, **որ սեփականության օտարման գործընթացը սկսելու վերջնական ժամկետը 2023 թվականի հունվարի 1-ն է:**  Ելնելով վերոգրյալից՝ հայտնում ենք, որ անհրաժեշտ է Նախագիծը վերանայել եզրակացությամբ բարձրացված խնդիրների համատեքստում: | Չի ընդունվել, քանի որ «Հանրության գերակա շահերի ապահովման նպատակով սեփականության օտարման մասին» ՀՀ օրենքի /այսուհետ՝ Օրենք/ 7-րդ հոդվածի  3–րդ մասի համաձայն՝ եթե ձեռքբերողը պետությունը չէ, ապա հանրության գերակա շահ ճանաչելու մասին կառավարության որոշմանը կցվում է համապատասխան ոլորտի պետական կառավարման մարմնի և ձեռքբերողի միջև կնքված պայմանագիրը, որով սահմանվում են սեփականության օտարման գործընթացի ընթացքում պետության և ձեռքբերողի իրավունքները, պարտականություններն ու պատասխանատվությունը:  Այդ պայմանագիրն ուժի մեջ է մտնում հանրության գերակա շահ ճանաչելու մասին կառավարության որոշումն ուժի մեջ մտնելու պահից:  Հայտնում եմ, որ քննարկվող տարածքների նկատմամբ Հայաuտանի Հանրապետության կառավարության 2018 թվականի մարտի 22-ի N 332 որոշմամբ (որոշման հավելված N 1-ի 2-րդ, 6-րդ, 7-րդ և 8-րդ կետեր) արդեն իսկ ճանաչվել է հանրության գերակա շահ և տարածքների ձեռքբերող են ճանաչվել «Վան Քոնսթրաքշն» ՍՊ, «Բայազետ Քոնսթրաքշն» ՍՊ, «Ուրմիա Քոնսթրաքշն» ՍՊ և «Տրապիզոն Քոնսթրաքշն» ՍՊ ընկերությունները։  Նշված ընկերությունների և Հայաստանի Հանրապետության միջև 2018 թվականի մարտի 19-ին կնքվել են Օրենքի 7-րդ հոդվածով սահմանված պայմանագրերը և սահմանվել են սեփականության օտարման գործընթացի ընթացքում պետության և ձեռքբերողի իրավունքները, պարտականությունները և պատասխանատվությունը։  Հիմք ընդունելով նշվածը Լիազոր մարմնի կողմից կազմվել են օտարվող գույքերի նկարագրության արձանագրությունները և ձեռքբերող ընկերությունների կողմից մեծամասամբ իրականացվել է օտարման գործընթաց։  Քննարկվող նախագծով որևէ տարածքի նկատմամբ չի ճանաչվում նոր հանրության գերակա շահ, նկարագրության արձանագրության կազմման և նորից օտարման գործընթացներ չեն իրականացվում։  Հիմք ընդունելով ՀՀ կառավարության 2019 թվականի սեպտեմբերի 26-ի N 1271-Ա որոշմամբ հաստատված՝ Հայաստանի Հանրապետության կառավարության 2018 թվականի մարտի 22-ի N 332-Ն որոշմամբ հաստատված՝ ձեռքբերող հանդիսացող իրավաբանական անձանց 100 տոկոս բաժնեմասը (բաժնետոմսերը) հատուցմամբ ներդրողին օտարելու մասին Հայաստանի Հանրապետության կառավարության մասնակցությամբ նախնական պայմանագրի օրինակելի ձևը, 2019 թվականի սեպտեմբերի 30-ին «Ջի Էմ Դեվելոփեր», «Ուրմիա Քոնսթրաքշն», «Տրապիզոն Քոնսթրաքշն» սահմանափակ պատասխանատվությամբ ընկերությունների և ՀՀ կառավարության՝ ի դեմս ՀՀ էկոնոմիկայի նախարարության միջև կնքվել են բաժնեմասերի առուվաճառքի պայմանագրեր։  Նախագծով նախատեսվում է «Վան Քոնսթրաքշն» ՍՊ, «Բայազետ Քոնսթրաքշն» ՍՊ, «Ուրմիա Քոնսթրաքշն» ՍՊ և «Տրապիզոն Քոնսթրաքշն» ՍՊ ընկերությունների հետ միաժամանակ արդեն իսկ գերակա հանրային շահ ճանաչված տարածքների համակառուցապատող և Ձեռքբերող ճանաչել «Ջի Էմ Դեվելոփեր» ՍՊ ընկերությանը։  Ելնելով վերոգրյալից, հայտնում եմ, որ հանրության գերակա շահ ճանաչելու մասին կառավարության որոշմանը համապատասխան ոլորտի պետական կառավարման մարմնի և ձեռքբերողի միջև նոր պայմանագիր կնքելու անհրաժեշտություն չկա: «Վան Քոնսթրաքշն» ՍՊ, «Բայազետ Քոնսթրաքշն» ՍՊ, «Ուրմիա Քոնսթրաքշն» ՍՊ և Տրապիզոն Քոնսթրաքշն» ՍՊ ընկերությունների հետ արդեն իսկ սահմանվել են սեփականության օտարման գործընթացի ընթացքում պետության և ձեռքբերողի իրավունքները, պարտականությունները և պատասխանատվությունը, ուստի նոր իրավունքներ, պարտականություններ և պատասխանատվություն չեն սահմանվում: «Վան Քոնսթրաքշն», «Բայազետ Քոնսթրաքշն», «Ուրմիա Քոնսթրաքշն», «Տրապիզոն Քոնսթրաքշն» սահմանափակ պատասխանատվությամբ ընկերությունների հետ 2018 թվականի մարտի 19-ին կնքված պայմանագրերում որևէ դրույթներ փոփոխությունների չեն ենթարկվելու:  Վերը նշված պայմանագրերում համապատասխանաբար Ձեռքբերող «Ջի Էմ Դեվելոփեր» ՍՊ ընկերությունը ևս կրելու է կնքված պայմանագրերով սահմանված նույն իրավունքները, պարտականությունները և պատասխանատվությունը։  Ինչ վերաբերում է սեփականության օտարման գործընթացի վերջնաժամկետին, հայտնում եմ, որ «Վան Քոնսթրաքշն» ՍՊ, «Բայազետ Քոնսթրաքշն» ՍՊ, «Ուրմիա Քոնսթրաքշն» ՍՊ և Տրապիզոն Քոնսթրաքշն» ՍՊ ընկերությունները արդեն իսկ մեծամասամբ իրականացրել են սեփականության օտարման գործընթացը և մնացել են ընդամենը երեք միավոր գույք, ուստի անհրաժեշտություն չկա վերջնաժամկետի փոփոխությանը անդրադառնալ: |